மூன்றாவது வகைப் பயிற்சி பக்தி, இதனை நாம் கோயிலிலும் நமது வீட்டில் நாம் கொண்டுள்ளக் கோயிலிலும் வெளிப்படுத்துகின்றோம். வீட்டில் ஒரு பூஜை மாடம் கொண்டு, தினமும் அங்கு வழிபாடு செய்வது ஒரு முக்கியமான பயிற்சி. நான்காவது தியானம். தியானம் சற்று ஆழமானது, ஆகையால் நன்றாகச் செய்யப்பட ஓர் ஆசிரியரின் உதவி முக்கியமாகின்றது. நான் உரையாடும் பெரும்பாலானவர்கள் “ நான் தியானம் செய்ய முயற்சிக்கின்றேன் ஆனால் எனது எண்ணங்களை கட்டுப்படுத்த முடியவில்ல.” எனக் கூறுகின்றனர். அவர்களுக்கு ஓர் ஆசிரியர் இருக்கவில்லை. தியானம் எனும் கலையைப் பற்றி தனிப்பட்ட முறையில் விளக்கிக் கூறும் ஒருவர் இன்னும் வாய்க்கவில்லை. ஓர் அசாதாரண மனிதனால் மட்டுமே தியானத்தை தன்னாலேயே பயின்றுக் கொள்ள முடியும்.